ΓΡΑΠΤΗ ΕΡΩΤΗΣΗ P-1659/99

υποβολή: Hubert Pirker (PPE-DE) προς την Επιτροπή

(14 Σεπτεμβρίου 1999)

Θέμα: Πυρηνικό εργοστάσιο παραγωγής ρεύματος στο Krsko

Ο ορισθείς Επίτροπος Gnther Verheugen τόνισε κατά την ακρόαση ενώπιον του Ευρωπαϊκού Κοινοβουλίου, ότι προτίθεται να συνδέσει την ένταξη στην Ε.Ε. των επιμέρουςποψηφίων χωρών με την παύση λειτουργίας μη ασφαλών πυρηνικών εργοστασίων ή τηνποβολή ενός προγράμματος για την αποχώρηση από την παραγωγή ηλεκτρικού ρεύματος από επικίνδυνα πυρηνικά εργοστάσια. Ο κ. Verheugen τόνισε «ότι σε ότι αφορά την ασφάλεια των πυρηνικών εργοστασίων δεν είναι δυνατός κανένας συμβιβασμός». μως στο εν λόγω πλαίσιο δεν αναφέρθηκε το σλοβενικό πυρηνικό εργοστάσιο στο Krsko, παρόλο που ευρίσκεται σε σεισμική περιοχή και αποτελεί ως εκ τούτου τεράστια απειλή.

Τί προτίθεται να πράξει η Επιτροπή, ώστε το εν λόγω ανασφαλές πυρηνικό εργοστάσιο τηςποψήφιας προς ένταξη χώρας Σλοβενίας να παύσει να λειτουργεί και να μην αποτελεί πλέον κίνδυνο, ιδιαίτερα για τα συνορεύοντα ομόσπονδα κράτη της Αυστρίας Krnten και Steiermark;

Προτίθεται η Επιτροπή να εφαρμόσει τις ίδιες προϋποθέσεις όσον αφορά την παύση λειτουργίας του πυρηνικού εργοστασίου στο Krsko, όπως τις ανέφερε ο Επίτροπος Verheugen για τα άλλα ανασφαλή πυρηνικά εργοστάσια;

Απάντηση του κ. Verheugen εξ ονόματος της Επιτροπής

(8 Οκτωβρίου 1999)

Η Επιτροπή έχει ήδη δηλώσει ότι τα πυρηνικά εργοστάσια ηλεκτροπαραγωγής που έχουν σχεδιαστεί επί Σοβιετικής Ενώσεως (ΠΕΗ) τα οποία θεωρούνται μη αναβαθμίσιμα και λειτουργούν στιςποψήφιες προς ένταξη χώρες, οφείλουν να διακόψουν τη λειτουργία τους στη συντομότερη πρακτικά δυνατή ημερομηνία, σύμφωνα με το χρονοδιάγραμμα που έχει συμφωνηθεί. Αυτή είναι και η περίπτωση του ΠΕΗ της Ignalina στη Λιθουανία, των μονάδων 1-4 του ΠΕΗ στο Kozloduy στη Βουλγαρία και του Bohunice V1 στη Σλοβακία. Η Επιτροπή διαπραγματεύεται, προς την κατεύθυνση του στόχου αυτού, με τις τρεις αυτές χώρες μέσω κοινών ομάδων εργασίας.

Η περίπτωση του Krsko στη Σλοβενία είναι διαφορετική. Πρόκειται για ένα εργοστάσιο δυτικού σχεδιασμού, παρόμοιου με άλλα εργοστάσια αυτού του είδους που λειτουργούν στην Κοινότητα και άλλες δυτικές χώρες. Η Σλοβενία συνεχίζει τα προγράμματα βελτίωσης της ασφάλειας του εργοστασίου. Το πρόγραμμα Agenda 2000 αναφέρει ότι «όπου λειτουργούν εργοστάσια δυτικού σχεδιασμού (Ρουμανία και Σλοβενία), θα πρέπει να παρακολουθούνται οι εξελίξεις για να διασφαλισθεί ότι η λειτουργία συμφωνεί με τα κατάλληλα πρότυπα ασφάλειας. Είναι δυνατή η παροχή τεχνικής βοήθειας εφόσον ζητηθεί».

Η συμφωνία εταιρικής σχέσης για την ένταξη με τη Σλοβενία αναφέρει δυο μεσοπρόθεσμες προτεραιότητες στον τομέα αυτό και ιδίως την ενίσχυση της αρχής πυρηνικής ασφάλειας και την προσαρμογή της πυρηνικής πολιτικής της Σλοβενίας και την ευθυγράμμιση των επενδυτικών σχεδίων με τα αποτελέσματα της εκτίμησης σεισμικού κινδύνου που πρέπει να πραγματοποιηθεί στα περίχωρα του πυρηνικού εργοστασίου ηλεκτροπαραγωγής του Krsko.

Στον τομέα αυτό, έχουν διατεθεί πάνω από 1εκατ. στο πλαίσιο του προγράμματος PHARE για την στήριξη της αρχής που είναι επιφορτισμένη με την ασφάλεια, ιδίως με τη μεταφορά μεθοδολογιών και διαδικασιών από τους ρυθμιστές πυρηνικής ασφάλειας της Κοινότητας. Επίσης στο πλαίσιο του προγράμματος PHARE και με σκοπό την επανεξέταση της σεισμικότητας της περιοχής και των πιθανών επιπτώσεών της στο σχεδιασμό του εργοστασίου, έχουν διατεθεί 500 000 στο πυρηνικό εργοστάσιο ηλεκτροπαραγωγής του Krsko. Τα πρώτα αποτελέσματα της μελέτης αναμένονται περί τα τέλη του τρέχοντος έτους.